— 248 — 



ses hoirs et successeurs, et pour et en nom de Jehan et Henry 

 de Chalon, ses nepveurs, enffans de feu messire Loys de Chalon, 

 pour lesquelx, leurs hoirs successeurs et les aians cause d'eulx, 

 le dit messire Hugue s'est fait fort, feu messire Tristien de Cha- 

 lon, nostre cousin naguères trespassés, seigneur d'Orgelet et de 

 Chastelbellin à son vivant, pour lui ses hoirs et successeurs ou 

 les ayans cause de lui, et pour et au nom de messire Brun de 

 Ribaupiere et de madame Jehanne de Blantmont sa femme, pour 

 lesquelx le dit messire Tristien se fait fort, et aussi pour tous les 

 partaiges Voignouri qui meuvent de sa partie, pour tant comme 

 à chascun touche et peust touchier, d'autre part, les choses 

 que cy après s'ensuivent : Premièrement que nostre saulnerie 

 de Groson, à nous appartenant seule et pour le tout, sera dore- 

 senavant déserte et mise à néant du tout en tout, sans ce que 

 jamais elle soit puisse ne doige estre refîaitte ne remise en 

 estât, ne que l'en en peust user, ne que en icelle ne ou terre- 

 toire de Groson, nous, ne noz successeurs puissions panre ou 

 faire cuire sel par quelque manière que ce soit. Et pour recom- 

 pensation et destruction d'icelle saulnerie et des prouffis et 

 emolumens que nous en avions et délaissons, nous, nos hoirs 

 et successeurs prendrons, aurons et recevrons à tous jours en 

 heritaige perpétuel sur les prouffis, issus et emolumens de la 

 Saulnerie du Bourg communal de Salins, chascun an doresena- 

 vant, trois cens livres de bons estevenans de rente à rendre et 

 paier à nous et à noz successeurs, c'est assavoir la moitié la 

 sepmainne de la Magdelenne, et l'autre moitié la sepmainne de 

 la Saint-Andrieu, lesquelles iii c livres seront mises et ordonnées 

 au roole de la ditte Saulnerie du Bourg communal au proufflt de 

 nous et de noz hoirs ou aians cause de nous, comme nostre 

 propre heritaige sel, comme il est accoustumé de mettre 

 pour les autres rentiers tenans et prenans rentes sur les sei- 

 gneurs de la saulnerie du dit Bourg communal. Item, en recom- 

 pensation et pour la dite cause, nous, pour nous, nos hoirs et 

 successeurs et aians cause de nous, aurons prendrons et perce- 

 vrons chascun an sur les rentes, yssues et revenues de la 

 Ghauderette de Salins appellée de Rosières, cent livres de bons 

 estevenans, à nous rendre et paier, chascun an perpetuelment, 

 au terme des vins jours de Noël, lesquelx c livres, les sei- 



